Diari Oficial de la Generalitat Valenciana


Sumari del DOGV 9099, del 03-06-2021 (2021/6133)

RESOLUCIÓ de 31 de maig de 2021, de la Universitat d'Alacant, per la qual es convoquen a concurs places de professor contractat doctor o professora contractada doctora en règim de contractació laboral.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9099

Data del DOGV
:   03-06-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/6133


Data del document
:   31-05-2021

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 31 de maig de 2021, de la Universitat d'Alacant, per la qual es convoquen a concurs places de professor contractat doctor o professora contractada doctora en règim de contractació laboral. [2021/6133]  
La Universitat d'Alacant, d'acord amb l'article 26.H.1.L) de la Llei 11/2020, de 30 de desembre, de Pressupostos Generals de l'Estat per a l'any 2021, obtinguda l'autorització corresponent de la Conselleria d'Innovació, Universitats, Ciència i Societat Digital i en execució de l'Oferta d'Ocupació Pública per a l'any 2021, aprovada per Acord del Consell de Govern de 25 de març del 2021 (DOGV 28 d'abril); ha resolt convocar a concurs les places de Professor Contractat Doctor en règim de contractació laboral, que es relacionen en l'annex I d'aquesta resolució, d'acord amb les bases següents:  
  
  
1. Normes generals  
Aquests concursos es regiran pel que disposa el capítol I del títol IX de la Llei orgànica 6/2001, de 21 de desembre, d'Universitats (BOE 24), modificada per la Llei orgànica 4/2007, de 12 d'abril (BOE 13), pel Decret 174/2002, de 15 d'octubre (publicat en el DOGV de 22), del Govern Valencià, sobre Règim i Retribucions del Personal Docent i Investigador Contractat Laboral de les Universitats Públiques Valencianes i sobre Retribucions Addicionals del Professorat Universitari, per l'Acord de Consell de Govern de 28 de març de 2019 pel qual s'aprova la Normativa de la Universitat d'Alacant per la qual es regulen els concursos d'accés per a la contractació de Professor Contractat Doctor o Professora Contractada Doctora (BOUA de 28 de març de 2019), per la Instrucció de Secretaria General i del Vicerectorat d'Ordenació Acadèmica i Professorat per la qual s'estableix l'obligatorietat d'utilitzar mitjans electrònics per a la presentació de sol·licituds, aportació de documentació, pagament de les taxes, les comunicacions, les notificacions i la resta de la tramitació en els processos de selecció de funcionaris dels cossos docents universitaris i de professorat laboral estable i mentre dure la situació de no presencialitat motivada per la situació, l'evolució i les perspectives de la Covid-19, i així ho establisquen les Comissions de Selecció, per l'Acord de Consell de Govern de 28 de maig del 2020 pel qual s'aprova la Normativa de la Universitat d'Alacant per a la regulació dels concursos d'accés per a la contractació com a Professor Contractat Doctor o Professora Contractada Doctora en modalitat no presencial (BOUA de 28.05.2020), i altra normativa de general aplicació.  
  
D'acord amb el que preveu l'Acord de Consell de Govern de la Universitat d'Alacant, de 17 de desembre de 2013 pel qual s'aprova el II Pla d'igualtat d'oportunitats entre dones i homes de la Universitat d'Alacant, es fa constar que:  
- Hi ha infrarepresentació de la dona en la categoria de professor contractat doctor o professora contractada doctora en l'àrea de Filologia Catalana, Construccions Arquitectòniques, Llenguatges i Sistemes Informàtics i Psicologia Evolutiva i de l'Educació.  
- Hi ha infrarepresentació de l'home en la categoria de professor contractat doctor o professora contractada doctora en l'àrea de Didàctica de la llengua i la literatura.  
- No hi ha infrarepresentació de cap dels gèneres en la resta de les àrees.  
La Universitat d'Alacant, compromesa amb el principi d'igualtat d'oportunitats entre dones i homes, anima especialment el col·lectiu infrarepresentat en les diferents àrees a concursar a les places d'aquesta convocatòria on hi ha aquesta infrarepresentació.  
D'acord amb la Resolució de 7 de maig de 2021 (DOGV 12 de maig), als efectes del còmput de terminis arreplegats en aquesta convocatòria, el mes d'agost de 2021 es considerarà inhàbil.  
  
2. Requisits  
2.1. El compliment dels requisits per a concursar a la figura de professor contractat doctor o professora contractada doctora, relacionats en els apartats 2.2, 2.3 i 2.4 següents, haurà d'estar referit sempre a la data d'expiració del termini fixat per a sol·licitar la participació en el concurs i mantenir-se fins a la data de formalització del contracte.  
2.2. Requisits de caràcter general:  
a) Tenir complits setze anys i no excedir de l'edat màxima de jubilació forçosa.  
b) Tenir la capacitat funcional per a l'acompliment de les tasques.  
c) No haver sigut separada o separat mitjançant expedient disciplinari del servei de qualsevol de les Administracions Públiques o dels òrgans constitucionals o estatutaris de les Comunitats Autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari en el qual s'haguera produït la separació o inhabilitació. En el cas de ser nacional d'un altre estat, no trobar-se en situació d'inhabilitació o equivalent ni haver sigut sotmesa o sotmès a sanció disciplinària o equivalent que impedisca, en el seu Estat, els mateixos termes l'accés a l'ocupació pública.  
L'execució de les places convocades quedarà sotmesa a la Llei 53/1984, de 26 de desembre, i a les normes de desenvolupament, en matèria d'incompatibilitats.  
d) Les persones aspirants que no siguen de nacionalitat espanyola hauran de tenir un coneixement adequat de qualsevol de les llengües oficials de la Comunitat Valenciana per al desenvolupament de les funcions.  
2.3. Requisits de caràcter específic per a la figura de professor contractat doctor o professora contractada doctora  
a) Estar en possessió del títol de doctor. En el cas de titulacions obtingudes a l'estranger, haurà de disposar de l'homologació o equivalència al nivell acadèmic de doctor, d'acord amb el que preveu el RD 967/2014 de 21 de novembre. En cas de candidates o candidats amb títols de la Unió Europea també serà vàlida la credencial de reconeixement dirigit a l'exercici de la professió de professor d'Universitat.  
  
b) Tenir avaluació positiva de la seua activitat per a la contractació del professorat en la figura de professor contractat doctor o professora contractada doctora per part de l'Agència Nacional d'Avaluació de la Qualitat i Acreditació o de l'Agència Valenciana d'Avaluació i Prospectiva.  
2.4. Requisits específics:  
Per a aquelles places que així ho requerisquen i sempre que es faça constar en la descripció continguda en l'Annex I, es podrà sol·licitar el compliment dels requisits específics següents:  
2.4.1 Requisit de titulació, consistent a estar en possessió d'una titulació superior específica.  
2.4.2 Requisit lingüístic, consistent en el coneixement de valencià i/o d'una determinada llengua estrangera. Els aspirants hauran d'acreditar el nivell d'aquest establit per a cada plaça.  
2.4.3 Requisit específic d'habilitació o capacitació quan la possessió d'aquest siga necessària per a la realització de determinades tasques o maneig d'animals amb finalitats d'experimentació, científics i de docència.  
  
3. Presentació telemàtica de sol·licituds  
Les persones que vulguen prendre part en el procés de selecció presentaran, en el termini de 20 dies hàbils a partir de l'endemà de publicació d'aquesta convocatòria en el Diari Oficial de la Generalitat Valenciana, la sol·licitud corresponent que haurà de ser emplenada a través de Seu Electrònica (https://seuelectronica.ua.es/), Tràmits - Sol·licitud de places de personal docent i investigador o accedint a l'adreça següent: https://cvnet.cpd.ua.es/eadmua/tramites/iniciartramitepublico'pcodigotramite=tram\_contpdilabsol  
En aquesta mateixa aplicació haurà d'adjuntar-se la documentació que s'indica en les bases 3.1 i 3.2. Haurà d'adjuntar-se escanejada en format JPG, PDF, DOC i DOCX. Es recomana una resolució de 200ppp i escaneig en blanc i negre. La grandària màxima de tota la documentació que cal adjuntar no podrà superar els 100 Mb.  
Els mitjans electrònics que s'empraran en la tramitació de les sol·licituds seran els determinats a la Seu Electrònica. En «Instruccions per a emplenar i presentar la sol·licitud E-administració», que es troba disponible en la pàgina web del Servei de Selecció i Formació, Accés PDI podeu consultar tota la informació relativa al procés de presentació de sol·licituds i la resta de tràmits del procés.  
La Universitat d'Alacant garantirà almenys un punt d'accés general en Registre General, en l'horari d'atenció al públic, a través del qual es facilitarà, de manera senzilla, l'accés electrònic a la informació i els serveis de la seua competència, presentació de sol·licituds i recursos o l'accés a les notificacions i comunicacions.  
3.1. Taxa per drets de participació:  
D'acord amb l'art. 7 de la Llei 3/2020, de 30 de desembre, de la Generalitat, de mesures fiscals, de gestió administrativa i financera i d'organització de la Generalitat 2021 (DOGV 31.12.2021), que modifica l'art. 14.4-5 del Llei 20/2017, de 28 de desembre, de la Generalitat de Taxes (DOGV 30.12.2017), l'import de la taxa és de 35 euros.  
Podrà abonar-se directament des de l'aplicació quan es faça la sol·licitud o accedir posteriorment des del vostre expedient d'Administració Electrònica.  
Estaran exempts del pagament de la taxa:  
a) Les persones aspirants amb una discapacitat igual o superior al 33 %. Hauran de presentar certificació de la Conselleria corresponent o òrgans competents d'altres administracions públiques, que acredite discapacitat igual o superior al 33 %.  
b) Els membres de famílies nombroses de categoria especial i els membres de famílies monoparentals de categoria especial. (Llei Taxes Generalitat 30.12.17). Els membres de famílies nombroses de categoria general i els membres de famílies monoparentals de categoria general gaudiran d'una bonificació del 50 %. En els dos casos hauran de presentar còpia del títol oficial de família nombrosa o títol oficial de família monoparental.  
c) Les víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en l'article 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
d) Les persones que figuren com a demandants d'ocupació amb una antiguitat, almenys, de 3 mesos anterior a la data de la convocatòria. Per a estar-ne exempts seran requisits que no hagueren rebutjat, en el termini de què es tracte, cap oferta d'ocupació adequada ni s'hagueren negat a participar, excepte causa justificada, en accions de promoció, formació o reconversió professionals i que, així mateix, no tinguen rendes superiors, en còmput mensual, al salari mínim interprofessional. L'acreditació relativa a la condició de demandant d'ocupació, amb els requisits previstos en la llei, serà sol·licitada en l'oficina corresponent del Servei Públic d'Ocupació Estatal (SEPE). Quant a l'acreditació de les rendes es farà mitjançant una declaració escrita del sol·licitant. Els dos documents hauran d'adjuntar-se a la sol·licitud.  
Els documents acreditatius d'alguna de les situacions d'exempció de taxes arreplegades en els apartats a) a d) hauran d'adjuntar-se en l'apartat ?Justificant exempció de taxes- de l'aplicació informàtica.  
Si el pagament realitzat no correspon amb l'import de la taxa, per a esmenar-lo caldrà fer el pagament de la taxa completa i posteriorment sol·licitar la devolució de la quantitat abonada inicialment.  
3.2. Documentació que cal adjuntar en la sol·licitud. Hauran d'annexar-se en l'apartat ?Documents adjunts- de l'aplicació informàtica  
a) Còpia del DNI o, en cas de persones estrangeres, del document que acredite la seua identitat i la data de naixement.  
b) Còpia del títol acadèmic exigit o de la certificació acadèmica que acredite haver fet tots els estudis per a l'obtenció d'aquest i haver abonat els drets per a l'expedició del títol.  
c) Còpia de l'avaluació positiva de la seua activitat de l'Agència Nacional d'Avaluació de la Qualitat i Acreditació o de la Agència Valenciana d'Avaluació i Prospectiva.  
d) Per a l'acreditació del requisit recollit en la base 2.2.d), caldrà aportar còpia del document que acredite un coneixement adequat de qualsevol de les llengües oficials de la Comunitat Valenciana per al desenvolupament de les seues funcions. La no presentació no serà causa d'exclusió, però quan no se'n tinga, la Comissió de Selecció podrà fer una prova de nivell que garantisca una capacitat de comunicació oral i escrita adequada en, almenys, una de les llengües oficials de la Comunitat Valenciana.  
e) Les persones que sol·liciten plaça en la qual s'establisca un requisit de titulació, hauran d'aportar còpia del document que acredite aquest requisit.  
f) Les persones que sol·liciten plaça en la qual s'establisca un Requisit lingüístic, hauran d'aportar còpia del document que acredite el nivell de coneixement de la llengua corresponent.  
Per a les places en les quals s'establisca l'ensenyament en llengua valenciana, s'aportarà còpia del certificat de Capacitació Docent en Valencià de la Conselleria d'Educació; certificat de nivell C1, nivell mitjà o l'equivalent homologat dels cursos de valencià de la Universitat d'Alacant, o document equivalent expedit per qualsevol altra de les universitats de l'àmbit lingüístic català, certificat de Grau Mitjà de la Junta Qualificadora de Coneixements de Valencià, o document equivalent expedit per la Generalitat de Catalunya o pel Govern de les Illes Balears.  
Per a les places en les quals s'establisca com a Requisit lingüístic el coneixement d'una determinada llengua estrangera, caldrà aportar còpia del document que acredite el nivell del Marc Europeu Comú de Referència (MECR) establit per a cada plaça, segons la taula d'equivalències de certificats de llengües estrangeres de la Universitat d'Alacant que es pot consultar en la pàgina web del Servei de Selecció i Formació en l'adreça següent: https://s.ua.es/B~NR  
En el cas de cursos realitzats pel Centre Superior d'Idiomes de la Universitat d'Alacant caldrà acreditar-ne l'equivalència, amb el nivell del MCER. Per a això, s'haurà d'adjuntar còpia del títol amb el revers d'aquest on conste aquesta circumstància o el certificat electrònic disponible en UACloud/eAdministración/Tràmits laborals/Certificat de Formació, on s'especifica aquesta equivalència.  
  
Les persones que hagen cursat estudis la llengua vehicular principal de la docència dels quals siga la requerida per a l'accés a la plaça, podran certificar el nivell d'idioma requerit segons s'estableix en la taula d'equivalències indicada més amunt.  
Es podrà sol·licitar a la persona interessada la traducció del títol en els casos en què a causa de l'idioma siga necessari, com també un informe de l'organisme competent que acredite la llengua vehicular d'aquest, sempre que de la documentació presentada no es desprenga aquesta circumstància.  
g) Les persones que sol·liciten plaça en la qual s'establisca requisit específic d'habilitació o capacitació, hauran d'aportar còpia del document que acredite aquest requisit.  
3.3. Traducció de documents  
Aquells documents acreditatius dels requisits presentats en un idioma diferent d'algun dels oficials a la Comunitat Valenciana hauran d'anar acompanyats de traducció per intèrpret jurat.  
  
4. Protecció de dades personals  
Les dades de caràcter personal que consten en la sol·licitud seran tractades per la Universitat d'Alacant, en el seu caràcter de responsable i incorporades a l'activitat de tractament «110 €Convocatòries de concurs per a la provisió de places de professorat laboral estable». La finalitat d'aquest tractament de dades personals serà la gestió i la resolució de la convocatòria. La legitimació d'aquest tractament es basa el compliment d'una missió d'interès públic i en el consentiment de la persona interessada.  
En el marc dels tractaments esmentats, les vostres dades no seran cedides a terceres excepte obligació legal. Podeu exercitar els vostres drets d'accés, rectificació, supressió i portabilitat de les dades, de limitació i oposició al tractament d'aquestes, com també a no ser objecte de decisions basades únicament en el tractament automatitzat de les dades, quan escaiga, davant de la Gerència de la Universitat en el Registre General de la Universitat d'Alacant, o bé a través de la Seu Electrònica (https://seuelectronica.ua.es/).  
  
Pot consultar la informació addicional i detallada sobre Protecció de dades, els vostres drets i la Política de Privacitat de la Universitat d'Alacant en l'enllaç següent: https://seuelectronica.ua.es/va/privadesa.html. I la informació ampliada d'aquesta activitat de tractament en l'enllaç següent: https://web.ua.es/privacidad/informacionampliada0110.pdf  
  
  
5. Informació i notificacions del procediment  
5.1. D'acord amb el que preveu l'article 45.1.b) de la Llei 39/2015, d'1 d'octubre, les publicacions detallades en les bases següents, com també la informació d'altres actes que d'aquesta se'n deriven que requerisquen publicació, inclosos els recursos en via administrativa, substituiran la notificació personal a les persones interessades i produiran els mateixos efectes.  
Les publicacions es faran en Seu Electrònica en ?Altres documents generals- de l'expedient de l'aspirant associat a aquesta convocatòria i, si són de manera presencial, les actuacions arreplegades en les bases 8 i 9.1, es publicaran, a més, en el tauler d'anuncis dels locals on la Comissió s'haja constituït i desenvolupe les seues actuacions. Així mateix, podran consultar-se, a títol informatiu, en la pàgina web de la Universitat d'Alacant, en el Servei de Selecció i Formació, l'adreça de la qual és https://ssyf.ua.es/va/accesopdi/contratacion-estable/convocatories-professorat-contractat-estable-professor-col-laborador-professor-contractat-doctor.html)  
5.2. En el cas d'haver de fer alguna notificació individual es farà a través del sistema de notificació electrònica de la UA.  
  
6. Relació de persones admeses i excloses  
6.1. Expirat el termini de presentació d'instàncies, es publicarà segons s'arreplega en la base 5.1 una resolució rectoral que contindrà la relació provisional de persones admeses i excloses, amb indicació, si escau, de la causa d'exclusió, i la composició de la Comissió de Selecció.  
Contra aquesta resolució les persones interessades podran presentar reclamació o esmena, que tramitaran accedint al seu expedient electrònic, en el termini que s'indique en la mateixa resolució i que no serà inferior a cinc dies hàbils, comptadors des del dia següent al de la seua publicació.  
6.2. Conclòs aquest termini es publicarà en el mateix lloc una resolució en la qual, a més de declarar aprovada la relació definitiva de persones admeses i excloses, s'arreplegarà la data, l'hora i el lloc (físic o virtual, segons el desenvolupament del concurs siga presencial o no presencial, respectivament) de l'acte de presentació referit en la base 8. La convocatòria per a l'acte de presentació haurà d'indicar, si escau, si el desenvolupament del concurs s'ha establit en forma no presencial, la forma en què podran seguir-se de forma no presencial les sessions públiques i el termini habilitat perquè les persones aspirants aporten la documentació referida en la base 8.  
En el cas que el concurs es convoque de manera presencial, si alguna persona aspirant es troba en alguna de les situacions derivades de la Covid-19, descrites en l'Acord de mesa negociadora de 28 d'octubre de 2020, haurà de comunicar-ho en el temps i la forma prevista en aquest acord a l'efecte que la Comissió adopte la decisió que considere oportuna. La justificació acreditativa de la situació en què es trobe la persona aspirant, si no es pot presentar juntament amb l'escrit de comunicació, s'haurà de fer en els 5 dies hàbils següents.  
6.3. No procedirà cap devolució dels drets d'admissió a proves en els supòsits d'exclusió per causa imputable a la persona interessada.  
  
  
7. Comissions de selecció  
7.1. Els concursos seran jutjats per les Comissions de Selecció, corresponents que, d'acord amb la normativa de la Universitat d'Alacant, estaran integrades per cinc membres de ple dret, amb els respectius suplents, i la composició dels quals serà la següent:  
- Tres membres designats pel rector o la rectora, prèvia proposta del Consell de Departament a què s'adscriu la plaça. Almenys un d'aquests membres ha de ser un catedràtic o una catedràtica d'universitat, que presidirà la Comissió.  
- Dos membres designats pel Consell de Departament  
Les propostes preveuran membres suplents. Ostentarà la secretaria de la Comissió aquell o aquella integrant de menor categoria i antiguitat.  
  
La composició de les Comissions haurà d'ajustar-se als principis d'imparcialitat i professionalitat dels components, i haurà de procurar una composició equilibrada entre dones i homes, tret que no siga possible per raons fundades i objectives degudament motivades, i es garantirà, en tot cas, la seua necessària aptitud científica i docent.  
A les sessions podrà assistir com a observador o observadora una persona de cadascuna de les seccions sindicals amb representació en Mesa Negociadora, que tindrà veu, però no vot i haurà de complir els mateixos requisits que les persones que integren la Comissió.  
Les Comissions de Selecció es regiran pel que fa al funcionament, pel que estableixen l'article 15 i següents de la Llei 40/2015, d'1 d'octubre, de règim jurídic del sector públic, i en la normativa reguladora dels concursos per a la contractació de professor contractat doctor o professora contractada doctora, aprovada en Consell de Govern de 28 de març de 2019.  
Així mateix, els membres i els observadors o les observadores estaran subjectes a les causes generals d'abstenció i recusació contingudes en aquesta llei i hauran de complir els requisits establits en la normativa abans indicada.  
7.2. El nomenament dels membres que formen cada Comissió de Selecció es publicarà en Seu Electrònica, en la mateixa resolució per la qual es publique la relació provisional de persones admeses i excloses.  
  
7.3. La Comissió vetlarà perquè queden garantits els principis de publicitat, mèrit, capacitat i d'igualtat de tracte i d'oportunitats entre dones i homes, com també la igualtat d'oportunitats de les persones amb discapacitat i adoptarà en el procediment les mesures d'adaptació oportunes a les necessitats d'aquestes.  
7.4. La Comissió de Selecció haurà de constituir-se en el termini màxim de 3 mesés comptadors des de l'endemà de la publicació de la convocatòria en el Diari Oficial de la Generalitat Valenciana i, si escau, una vegada publicada la relació definitiva de persones admeses i excloses.  
7.5. Els membres de la Comissió de Selecció percebran les gratificacions per assistències fixades en el Reial decret 462/2002, de 24 de maig, sobre indemnitzacions per raó del servei.  
  
8. Desenvolupament del procediment de selecció  
8.1. Acte de constitució. Es podrà fer de manera presencial o no presencial i la Comissió de Selecció acordarà els criteris específics de valoració relatius a l'historial acadèmic, docent i investigador, ajustats al barem general que figura com a «ANNEX III». Addicionalment, fixarà també els criteris de valoració de la segona fase que, en tot cas, tindran en compte la capacitat de les persones aspirants per a l'exposició i el debat davant de la Comissió.  
La Comissió podrà acordar si se sol·licita a les persones aspirants l'exposició oral del seu historial acadèmic, docent i investigador.  
Aquests acords seran publicats en Seu Electrònica i en el tauler d'anuncis dels locals on la Comissió s'haja constituït i desenvolupe les seues actuacions, si la constitució ha sigut de manera presencial, amb antelació a l'acte de presentació.  
8.2. Presentació. Amb caràcter previ a l'acte de presentació, d'acord amb el que indicat la resolució per la qual es publica la convocatòria a aquest acte, el personal aspirant adjuntarà a través de Seu Electrònica, accedint a l'expedient, en qualsevol dels formats JPG, PDF, DOC o DOCX, la documentació següent:  
· Còpia digital del curriculum vitae, d'acord amb el model que s'inclou en la convocatòria (ANNEX II)  
· Còpia digital de la documentació que acredite fefaentment els mèrits al·legats en aquest. Només es valoraran els mèrits complits en la data en què finalitza el termini de presentació de sol·licituds.  
· Còpia digital del Programa Docent relatiu a una assignatura bàsica o obligatòria de l'Àrea de coneixement a la qual es vincule la plaça.  
En l'acte de presentació, que serà públic, la presidència de la Comissió accedirà a la documentació que ha sigut prèviament aportada de manera telemàtica.  
Si aquest acte es fa de manera presencial, el personal aspirant lliurarà també:  
· Curriculum vitae, per quintuplicat d'acord amb el model que s'inclou en la convocatòria (ANNEX II) i un exemplar de la documentació que acredite fefaentment els mèrits al·legats en aquest. Només es valoraran els mèrits complits en la data en què finalitza el termini de presentació de sol·licituds.  
· Programa docent relatiu a una assignatura bàsica o obligatòria de l'Àrea de coneixement a la qual es vincule la plaça, també per quintuplicat.  
La Universitat podrà requerir en qualsevol moment els originals dels documents acreditatius del compliment dels requisits ja presentats o dels mèrits al·legats en el currículum.  
En aquest mateix acte es determinarà:  
a) Si escau, l'ordre d'actuació de les persones aspirants, que començarà per la lletra «F», d'acord amb la Resolució de 21 de gener de 2019, de la Conselleria de Justícia, Administració Pública, Reformes Democràtiques i Llibertats Públiques, i el termini fixat perquè qualsevol concursant puga examinar la documentació lliurada per la resta d'aspirants.  
  
b) La data, el lloc i l'hora de l'exposició oral dels mèrits, en cas que la Comissió ho haja acordat així en la constitució, o de la segona fase si no s'exigeix aquesta exposició oral, que tindrà lloc en el termini màxim de 5 dies naturals comptadors des del dia següent a la publicació.  
  
Així mateix, es comunicaran a les persones candidates les instruccions que siguen necessàries sobre la celebració de les proves.  
La Comissió farà públics en Seu Electrònica i en el tauler d'anuncis dels locals on desenvolupe les seues actuacions, si ha sigut de manera presencial, els acords adoptats en aquesta sessió.  
En el cas que en la plaça hi haja un única persona aspirant admesa, la prova podrà començar a continuació de l'acte de presentació.  
8.3. Fases  
Quan la plaça convocada tinga un perfil lingüístic, el desenvolupament de la prova podrà fer-se d'acord amb aquest. El desenvolupament de la prova podrà fer-se en forma no presencial tant dels integrants de la Comissió de Selecció com de les persones aspirants. En aquest cas, el desenvolupament del procés es farà mitjançant una videoconferència grupal en la qual tots els assistents puguen interactuar, i es garantirà que tant les exposicions orals de totes les persones aspirants, com les preguntes, aclariments i debat que sol·licite la Comissió s'hi puguen fer.  
  
8.3.1 Primera fase. La Comissió avaluarà els mèrits al·legats i acreditats per les persones aspirants en l'historial acadèmic, docent i investigador i publicarà en Seu Electrònica i en el tauler d'anuncis de locals on s'haja constituït i desenvolupe les seues actuacions, si ha sigut de manera presencial, la puntuació assignada a l'historial acadèmic, docent i investigador desglossada segons els criteris generals establits en l'Annex III, com també, si escau, la puntuació atorgada per mèrit preferent.  
  
Si la Comissió ha acordat l'exposició oral dels mèrits, aquesta es farà en sessió pública en un temps mínim de 30 minuts i el debat en un temps màxim de 120 minuts. El mateix dia en què finalitze aquesta exposició es publicarà en Seu Electrònica i en el tauler d'anuncis dels locals on es faça la sessió, si ha sigut de manera presencial, la data, l'hora i el lloc (físic o virtual, segons el desenvolupament del concurs siga presencial o no presencial, respectivament) de la realització de la segona fase.  
Per a superar aquesta fase, les persones aspirants hauran d'aconseguir una puntuació igual o superior a 50 punts sobre 100.  
8.3.2 Segona fase. Formada per dues parts en sessió pública i que podrà fer-se a continuació, si escau, de l'exposició oral de l'historial acadèmic, docent i investigador del personal aspirant.  
a) Defensa i debat del programa docent presentat per la persona aspirant relatiu a una assignatura bàsica o obligatòria de l'Àrea de coneixement a què es vincule la plaça i que haurà de fer referència expressa a la planificació i els recursos docents empleats. La defensa es farà en un temps mínim de 30 minuts i el debat en un temps màxim de 120 minuts.  
b) Exposició d'un tema a triar per la persona aspirant entre els inclosos en el programa docent, durant un temps mínim de 45 minuts. La Comissió podrà formular totes les preguntes i els aclariments que considere necessari, durant un temps màxim de 120 minuts.  
Per a superar aquesta fase la candidata o el candidat haurà d'obtenir una puntuació igual o superior a 50 punts sobre 100.  
Finalitzada la prova, la Comissió o cada integrant, farà una valoració raonada sobre cada concursant, ajustada a cadascun dels criteris generals i específics de valoració prèviament establits, en la qual es valorarà i puntuarà l'historial acadèmic, docent i investigador, el programa docent, i també la capacitat per a l'exposició i el debat davant de la Comissió demostrada en la prova.  
8.3.3 Resolució del concurs. La Comissió publicarà en Seu Electrònica i en el tauler d'anuncis dels locals on tinga lloc la sessió, si ha sigut de manera presencial, en el termini màxim de 20 dies hàbils comptadors des de l'endemà de l'acte de constitució:  
- la puntuació atorgada a cada aspirant en la segona fase  
- la puntuació total que s'obtindrà com la mitjana de les qualificacions de les dues fases del procés de les persones aspirants que hagen superat la puntuació mínima requerida en cadascuna de les fases, i l'ordenarà de major puntuació a menor.  
- la proposta de provisió a favor de la persona aspirant que haja obtingut la major puntuació i, subsidiàriament, per al cas de renúncia de la persona proposada, a les que la seguisquen en l'ordre de puntuació, sempre que hagen obtingut la puntuació mínima necessària.  
  
En el cas que en la base 1a s'haja fet constar infrarepresentació d'algun dels gèneres i es produïra un empat en la puntuació total del procés, per a dirimir aquest empat entre persones de sexe diferent, s'aplicaran les instruccions aprovades en Consell de Govern de 26 d'octubre de 2016 (BOUA de 28 d'octubre). Si no hi haguera infrarepresentació de gèneres o si l'empat es produeix entre persones del mateix sexe, entre les persones aspirants amb igual puntuació es farà una votació entre les persones que formen part de la Comissió, i es donarà preferència a aquell aspirant o aquella aspirant que obtinga almenys tres vots. Cada membre de la Comissió haurà de motivar el vot i no es considerarà vàlida l'abstenció. Si persisteix l'empat, dirimirà el vot de qualitat del president o la presidenta de la Comissió. La resolució de l'empat, si escau, també es publicarà.  
La Comissió publicarà en Seu Electrònica i en el tauler d'anuncis dels locals on tinga lloc la sessió, si ha sigut de manera presencial, la puntuació obtinguda per cada candidata o candidat, el resultat de la votació, si escau, i també la proposta de provisió de la plaça.  
  
8.4. Contra la proposta de provisió de la Comissió es podrà interposar, en el termini d'un mes, recurs d'alçada, d'acord amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, que serà resolt per la rectora, previ informe de la Comissió de Reclamacions de la Universitat. Aquest termini es computarà a partir de la publicació de la proposta de provisió en Seu Electrònica. La interposició del recurs paralitzarà la tramitació del procediment.  
  
9. Publicació de la proposta d'adjudicació en el Diari Oficial de la Generalitat Valenciana  
Transcorregut el termini previst per a la interposició i la resolució, si escau, de recurs, s'enviarà la proposta d'adjudicació de la plaça al Diari Oficial de la Generalitat Valenciana perquè la hi publiquen.  
  
D'acord amb l'article 32 de la Llei 39/2015 d'1 d'octubre, del Procediment Administratiu Comú de les Administracions Públiques, el termini arreplegat en la base 8.3.3 podrà ampliar-se fins a 10 dies hàbils més, a petició de qui presidisca la Comissió dirigida a la rectora, sempre que la sol·licitud es formule d'acord amb el que estableix l'apartat tercer d'aquest article. Aquesta ampliació es farà pública en Seu Electrònica. Transcorregut el termini sense que s'haja fet la publicació de la valoració de les persones aspirants, la rectora nomenarà una nova Comissió per a la resolució de la convocatòria de la plaça corresponent.  
  
  
10. Signatura del contracte.  
10.1 En el termini d'1 mes des de la publicació del resultat del procediment selectiu en el Diari Oficial de la Generalitat Valenciana, la candidata o el candidat proposat, haurà de presentar, mitjançant instància genèrica a través del Registre Electrònic de la Universitat d'Alacant (disponible en la seu electrònica de la Universitat d'Alacant), o a través de UACloud - eadministració - tràmits- instància genèrica, la documentació requerida per la Unitat de Gestió de Personal Docent i Investigador, necessària per a la formalització del contracte i/o alta en el règim de la Seguretat Social corresponent. També podrà requerir-se-li la presentació dels documents originals acreditatius del compliment dels requisits relacionats en la base 2.  
10.2 Els contractes laborals del personal docent i investigador es formalitzaran per escrit d'acord amb el model que a aquest efecte ha aprovat el Consell de Govern d'aquesta Universitat.  
10.3 Les activitats docents i investigadores que s'especifiquen en la convocatòria, en cap cas, suposaran, per a qui obtinga la plaça, un dret de vinculació exclusiva a aquestes, ni limitarà la competència de la Universitat d'Alacant per a assignar-li obligacions docents relacionades amb el seu camp de coneixement quan estiga justificat per raons acadèmiques.  
10.4. Les retribucions seran establides d'acord amb el que regula el Decret 174/2002, de 15 d'octubre, del Govern Valencià que considera aquelles variacions que aproven els òrgans competents d'aquesta Universitat, segons s'arreplega en l'ANNEX IV.  
10.5. Cas de no formalitzar el contracte en el termini establit en aquesta base, per causa imputable a la persona interessada, la candidata o el candidat proposat perdrà el seu dret, tret que aquest termini haja sigut ampliat, a petició motivada de la interessada o interessat formulada amb anterioritat a l'expiració d'aquest, pel Vicerectorat d'Ordenació Acadèmica i Professorat, i una vegada escoltada la directora o el director del Departament a què està adscrita la plaça.  
  
11. Norma final  
Contra la convocatòria, les bases i qualsevol acte administratiu que se'n deriven, que esgoten la via administrativa, pot interposar-se recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015.  
  
Alacant, 31 de maig de 2021.- La rectora, p. d. (R 22.12.2020), el vicerector d'Ordenació Acadèmica i Professorat: Luis Alfonso Martínez Giner.  
  
  
  
ANNEX I  
  
Plaça: DC04833  
Categoria: Professor/a contractat/da doctor/a (LOU)  
Àrea de coneixement: Dret Financer i Tributari  
Departament: Disciplines Econòmiques i Financeres  
Activitat: Docència en assignatures de Dret Financer i Tributari (part general i especial) en qualsevol dels graus que imparteix el departament. Investigació en Fiscalitat internacional i de la Unió Europea  
  
Dedicació: Temps complet de 8 hores  
Duració: Indefinida  
Centre: Facultat de Dret  
Requisit lingüístic: Coneixement d'anglès a nivell B2  
  
  
Plaça: DC04834  
Categoria: Professor/a contractat/da doctor/a (LOU)  
Àrea de coneixement: Didàctica de l'Expressió Corporal  
Departament: Didàctica General i Didàctiques Específiques  
Activitat: Docència en expressió corporal, música i moviment. Investigació en Aprenentatge de les activitats rítmiques i expressives en l'àmbit de l'educació física en la docència universitària.  
Dedicació: Temps complet de 8 hores  
Duració: Indefinida  
Centre: Facultat d'Educació  
  
  
Plaça: DC04835  
Categoria: Professor/a contractat/da doctor/a (LOU)  
Àrea de coneixement: Didàctica de l'Expressió Corporal  
Departament: Didàctica General i Didàctiques Específiques  
Activitat: Docència en Habilitats gimnàstiques i artístiques. Investigació en els Processos d'ensenyança i aprenentatge de les habilitats gimnàstiques i acrobàtiques en l'educació secundària i en l'educació superior.  
Dedicació: Temps complet de 8 hores  
Duració: Indefinida  
Centre: Facultat d'Educació  
Requisit lingüístic: Coneixement de valencià a nivell C1  
  
  
Plaça: DC04836  
Categoria: Professor/a contractat/da doctor/a (LOU)  
Àrea de coneixement: Lingüística General  
Departament: Filologia Espanyola, Lingüística General i Teoria de la Literatura  
Activitat: Docència en les assignatures «Lingüística general I» (31756) i «Sociolingüística: llenguatge i societat» (31873). Investigació en Lingüística aplicada a la adquisició i ensenyament de segones llengües/llengües estrangeres.  
Dedicació: Temps complet de 8 hores  
Duració: Indefinida  
Centre: Facultat de Filosofia i Lletres  
Requisit lingüístic: Coneixement d'anglès a nivell B2  
  
  
Plaça: DC04837  
Categoria: Professor/a contractat/da doctor/a (LOU)  
Àrea de coneixement: Antropologia Social  
Departament: Humanitats Contemporànies  
Activitat: Docència en Antropologia del turisme. Investigació en Resiliència sòcio-ecològica i turisme de base local.  
Dedicació: Temps complet de 8 hores  
Duració: Indefinida  
Centre: Facultat de Filosofia i Lletres  
Requisit lingüístic. Coneixement d'anglès a nivell C1  
  
  
Plaça: DC04838  
Categoria: Professor/a contractat/da doctor/a (LOU)  
Àrea de coneixement: Prehistòria  
Departament: Prehistòria, Arqueologia, Història Antiga, Filologia Grega i Filologia Llatina  
Activitat: Docència en les assignatures «Dels primers éssers humans a l'antiguitat» (32497), «Societats caçadores i recol·lectores en la prehistòria» (32936), «Prehistòria en la Península Ibèrica» (32497), «Pràctiques externes» (32741), «Manifestacions religioses i simbòliques durant la prehistòria i la protohistòria» (49058), «Tècniques arqueològiques aplicades» (39156), «Aprofitament turístic del patrimoni arqueològic» (48981) i «Origen i evolució del cultiu de l'arròs al llarg de la història» (78213). Investigació en Art, elements d'adorn personal i simbolisme en la prehistòria recent.  
Dedicació: Temps complet de 8 hores  
Duració: Indefinida  
Centre: Facultat de Filosofia i Lletres  
Requisit lingüístic: Coneixement de valencià a nivell C1  
  
  
Plaça: DC04839  
Categoria: Professor/a contractat/da doctor/a (LOU)  
Àrea de coneixement: Personalitat, Avaluació i Tractament Psicològic  
Departament: Psicologia de la Salut  
Activitat: Docència en Processos psicològics i gastronomia del Grau en Gastronomia i Arts Culinàries. Investigació en Avaluació i intervenció en psicologia aplicada a la salut, estrès, nutrició i qualitat de vida.  
  
Dedicació: Temps complet de 8 hores  
Duració: Indefinida  
Centre: Facultat de Ciències de la Salut  
Requisit lingüístic: Coneixement de valencià a nivell C1 i d'anglès a nivell B2  
  
  
Plaça: DC04840  
Categoria: Professor/a contractat/da doctor/a (LOU)  
Àrea de coneixement: Filologia Catalana  
Departament: Filologia Catalana  
Activitat: Docència en «Llengua catalana II per a l'Educació Primària» (17422). Investigació en Llengua catalana, semàntica diacrònica i ensenyament de la llengua  
Dedicació: Temps complet de 8 hores  
Duració: Indefinida  
Centre: Facultat de Educació  
Requisit Titulació: Grau en Filologia Catalana o llicenciatura equivalent  
  
  
Plaça: DC04841  
Categoria: Professor/a contractat/da doctor/a (LOU)  
Àrea de coneixement: Construccions Arquitectòniques  
Departament: Construccions Arquitectòniques  
Activitat: Docència en Construcció. Investigació en Inhibidors en l'inici i propagació del procés de corrosió de les armadures en el formigó armat. Voltes, arcs i fàbriques de dovelles de formigó. Intervenció en patrimoni edificat.  
Dedicació: Temps complet de 8 hores  
Duració: Indefinida  
Centre: Escola Politècnica Superior  
Requisit lingüístic: Coneixement d'anglès a nivell B2  
Requisit Titulació: Grau en Arquitectura i Grau en Arquitectura Tècnica / Grau en Fonaments d'Arquitectura més Màster en Arquitectura i Grau en Arquitectura Tècnica o titulacions equivalents.  
  
  
Plaça: DC04842  
Categoria: Professor/a contractat/da doctor/a (LOU)  
Àrea de coneixement: Dret Mercantil  
Departament: Dret Mercantil i Dret Processal  
Activitat: Docència en Protecció de la qualitat en l'activitat gastronòmica. Investigació en dret d'assegurances, propietat intel·lectual i dret de la contractació mercantil.  
Dedicació: Temps complet de 8 hores  
Duració: Indefinida  
Centre: Facultat de Dret  
Requisit lingüístic: Coneixement d'anglès a nivell B2  
  
  
Plaça: DC04843  
Categoria: Professor/a contractat/da doctor/a (LOU)  
Àrea de coneixement: Petrologia i Geoquímica  
Departament: Ciències de la Terra i del Medi Ambient  
Activitat: Docència en Petrologia ígnia i metamòrfica, geoquímica i recursos minerals marins. Investigació en Magmatisme i metamorfisme associat a marges convergents  
Dedicació: Temps complet de 8 hores  
Duració: Indefinida  
Centre: Facultat de Ciències  
  
  
Plaça: DC04844  
Categoria: Professor/a contractat/da doctor/a (LOU)  
Àrea de coneixement: Llenguatges i Sistemes Informàtics  
Departament: Llenguatges i Sistemes Informàtics  
Activitat: Docència en Mineria de textos, sistemes multimèdia. Investigació en Processament del llenguatge natural, semàntica  
Dedicació: Temps complet de 8 hores  
Duració: Indefinida  
Centre: Escola Politècnica Superior  
  
  
Plaça: DC04845  
Categoria: Professor/a contractat/da doctor/a (LOU)  
Àrea de coneixement: Ciència de la Computació, Intel·ligència Artificial  
Departament: Ciència de la Computació i Intel·ligència Artifical  
Activitat: Docència en Sistemes intel·ligents, sistemes de percepció i altres tasques docents que li assigne el departament. Investigació en Sistemes intel·ligents i sistemes de percepció.  
Dedicació: Temps complet de 8 hores  
Duració: Indefinida  
Centre: Escola Politècnica Superior  
Requisit lingüístic: Coneixement d'anglès a nivell C1  
  
  
Plaça: DC04846  
Categoria: Professor/a contractat/da doctor/a (LOU)  
Àrea de coneixement: Didàctica de la Llengua i la Literatura  
Departament: Innovació i Formació Didàctica  
Activitat: Docència en Didàctica de la lectura i l'escriptura. Investigació en Interdisciplinarietat com a metodologia docent i didàctica de les literatures en espanyol  
Dedicació: Temps complet de 8 hores  
Duració: Indefinida  
Centre: Facultat d'Educació  
Requisit lingüístic: Coneixement de valencià a nivell C1  
  
  
Plaça: DC04847  
Categoria: Professor/a contractat/da doctor/a (LOU)  
Àrea de coneixement: Estadística i Investigació Operativa  
Departament: Ciències Del Mar i Biologia Aplicada  
Activitat: Docència que li assigne el departament. Investigació aplicada a la Biologia Marina  
Dedicació: Temps complet de 8 hores  
Duració: Indefinida  
Centre: Facultat de Ciències  
Requisit lingüístic: Coneixement d'anglès a nivell C1  
  
  
Plaça: DC04848  
Categoria: Professor/a contractat/da doctor/a (LOU)  
Àrea de coneixement: Psicologia Evolutiva i de l'Educació  
Departament: Psicologia Evolutiva i Didàctica  
Activitat: Docència en les assignatures «psicologia de la educació», del Grau de Mestre en Educació Infantil, «Educational psychology» impartida en anglès, del Grau de Mestre en Educació Primària i «Aprenentatge i rendiment acadèmic: processos i factors», del Màster en Professorat d'Educació Secundària Obligatòria i Batxillerat, Formació Professional i ensenyaments d'idiomes, especialitat orientació. Investigació en l'anàlisi de factors cognitius, motivacionals i contextuals associats al rendiment acadèmic. Models d'investigació i mesurament aplicats al rendiment acadèmic.  
Dedicació: Temps complet de 8 hores  
Duració: Indefinida  
Centre: Facultat d'Educació  
Requisit lingüístic: Coneixements de valencià i anglès a nivell C1  
  
  
  
Plaça: DC04849  
Categoria: Professor/a contractat/da doctor/a (LOU)  
Àrea de coneixement: Anatomia i Embriologia Humana  
Departament: Òptica, Farmacologia i Anatomia  
Activitat: Docència en «Anatomia» (Grau en Nutrició Humana i Dietètica), «Anatomia el sistema visual i humana» (Grau en Òptica i Optometria), «Anatomia humana» (Grau en Infermeria) i «Fonaments bàsics d'anatomia i fisiologia» (Grau en Enginyeria Biomèdica). Investigació en cèl·lules ganglionars intrínsecament fotosensibles i la seua relació amb els ritmes circadians.  
Dedicació: Temps complet de 8 hores  
Duració: Indefinida  
Centre: Facultat de Ciències  
Requisit lingüístic: Coneixements de valencià a nivell C1 i d'anglès a nivell B2  
Requisit Específic: Posseir el reconeixement de la capacitació adequada per a realitzar les funcions que indica l'apartat d de l'article 15.2 del RD 53/2013, d'1 de febrer pel que se estableixen les normes bàsiques aplicats per a la protecció dels animals utilitzats en experimentació i altres fins científics, incloent la docència  
  
  
Plaça: DC04850  
Categoria: Professor/a contractat/da doctor/a (LOU)  
Àrea de coneixement: Farmacologia  
Departament: Òptica, Farmacologia i Anatomia  
Activitat: Docència en Farmacologia (Grau en Òptica i Optometria) i altres tasques docents que li assigne el departament. Investigació en models animals d'infermetats neurodegeneratives de la retina i desenvolupament de teràpies farmacològiques neuroprotectores  
Dedicació: Temps complet de 8 hores  
Duració: Indefinida  
Centre: Facultat de Ciències  
Requisit lingüístic: Coneixement de valencià a nivell C1  
Requisit Específic: Posseir el reconeixement de la capacitació adequada per a realitzar les funcions que indica l'apartat d de l'article 15.2 del Reial decret 53/2013, d'1 de febrer pel qual s'estableixen les normes bàsiques aplicables per a la protecció dels animals utilitzats en experimentació i altres fins científics, incloent la docència  
  
  
Plaça: DC04851  
Categoria: Professor/a contractat/da doctor/a (LOU)  
Àrea de coneixement: Sociologia  
Departament: Sociologia I  
Activitat: Docència en Mètodes i tècniques d'investigació social per a la innovació, sociologia de l'envelliment, sociologia i sistemes de relacions laborals, soci estadística. Investigació en sociologia de l'educació, cicle vital, família i migracions. Investigació-acció participativa (IAP) aplicada a la innovació social  
Dedicació: Temps complet de 8 hores  
Duració: Indefinida  
Centre: Facultat de Ciències Econòmiques i Empresarials  
  
  
Plaça: DC04852  
Categoria: Professor/a contractat/da doctor/a (LOU)  
Àrea de coneixement: Àlgebra  
Departament: Matemàtiques  
Activitat: Docència en Àlgebra lineal I (Grau en Matemàtiques). Investigació en Teoria de codis i criptografia  
Dedicació: Temps complet de 8 hores  
Duració: Indefinida  
Centre: Facultat de Ciències  
Requisit lingüístic: Coneixements de valencià a nivell C1 i anglès a nivell B2  
  
  
Plaça: DC04853  
Categoria: Professor/a contractat/da doctor/a (LOU)  
Àrea de coneixement: Composició Arquitectònica  
Departament: Expressió Gràfica, Composició i Projectes  
Activitat: Docència en Composició arquitectònica I. Investigació en «L'experiència en una arquitectura» i «John Hejduk»  
Dedicació: Temps complet de 8 hores  
Duració: Indefinida  
Centre: Escola Politècnica Superior  
  
  
Plaça: DC04854  
Categoria: Professor/a contractat/da doctor/a (LOU)  
Àrea de coneixement: Química Física  
Departament: Química Física  
Activitat: Docència i Investigació en l'àrea de Química Física  
Dedicació: Temps complet de 8 hores  
Duració: Indefinida  
Centre: Facultat de Ciències  
  
  
  
  
  
  
ANNEX III  
Professorat contractat doctor  
  
Barem general de les comissions de selecció per a la contractació de professors contractats doctors o professores contractades doctores  
  
Aprovat en Consell de Govern de 28 de març de 2019.  
1. Experiència investigadora: màxim de 60 punts sobre 100  
2. Experiència docent: màxim de 30 punts sobre 100  
3. Formació acadèmica i experiència professional: màxim de 8 punts sobre 100  
4. Altres mèrits: màxim de 2 punts sobre 100